Често се погрешно мисли да је Петар Велики овај град назвао по себи. У ствари, град је име добио по Петровом свецу-заштитнику Симону Петру. Тврђава је кратко носила холандско име "-{Sankt-Pieterburch}-", које је брзо промјењено у њемачко "-{Sankt-Petersburg}-". После избијања Првог свјетског рата, 18. августа 1914. године, име града је русификовано (прилагођено руском језику) у Петроград. Послије Лењинове смрти 1924, град је 26. јануара 1924. преименован у Лењинград. Ову одлуку је донијело руководство петроградске Комунистичке партије, са образложењем да је одавде Лењин започео Октобарску револуцију.